cyanic-selkie/wikianc huggingface dataset:
Sīnāja un Palestīnas operācija
Osmaņu centieni piekļūt Suecas kanālam
Osmaņu impērija, pēc savas sabiedrotās Vācijas Impērijas aicinājuma, nolēma uzbrukt Lielbritānijas un Ēģiptes spēkiem, lai pirmajā uzbrukumā slēgtu Suecas kanālu. Osmaņu impērijas karaspēks bāzējās Jeruzalemē un tās vadītājs bija Jūras spēku ministrs Ahmeds Džemals pašā. Sīnāja pussalā tajā laikā bija apgrūtināta pārvietošanās, jo tās teritorija bija neapgūts tuksnesis bez jebkādiem ceļiem un ūdens apgādes. Osmaņu spēkus komandēt uzticēja pulkvedim brīvkungam Frīdriham Kresam fon Kressenšteinam, kurš spēja sarīkot uzbrukumu un noorganizēt armijai nepieciešamo apgādi, kad tā bija pārgājusi tuksnesi.
Romani kauja
Pagāja vairāk kā gads, kamēr briti bija aizņemti ar Suecas kanāla aizsardzību un osmaņi - ar cīņām pret krieviem Kaukāzā. Jūlijā osmaņi atkal sarīkoja jaunu uzbrukumu Suecai. Osmaņi atkal uzbruka ar milzīgu karaspēku, bet atdūrās pret labi sagatavotu aizsardzību pie Romani. Pēc divu dienu cīņas (1916. gada 3. - 5. augusts) osmaņi atkāpās.
Otrais uzbrukums Gazai
Otro uzbrukumu Gazas cietoksnim sāka mēnesi vēlāk - 1917. gada 17. aprīlī. Neskatoties uz to, ka uzbrukumu atbalstīja arī jūras spēku apšaude un Mark I tanki, arī šis uzbrukums cieta neveiksmi. Tas bija parasts frontāls uzbrukums nocietinājuma pozīcijām, kā rezultātā nekas netika panākts un tika zaudēti 6.000 britu vīri. Rezultātā gan ģenerāli Dobelu, gan ģenerāli Mareju atcēla no komandieru amatiem. Par jauno komandieri iecēla ģenerāli seru Edmundu Alenbiju, kurš deva skaidru mērķi - līdz Ziemassvētkiem Jeruzalemei jābūt ieņemtai.
Vadživaruds
Pēc vecākā brāļa pēkšņās nāves sešpadsmit gadu vecumā, kļuva par kroņprinci un 1910. gada 23. oktobrī, pēc tēva nāves, mantoja Siāmas troni. Turpināja tēva iesāktās reformas valstī. Reorganizēja valsts pārvaldi. 1912. gada 11. novembrī izjuka galma aprindu rīkots apvērsums pret Vadživarudu. Tēva un Vadživaruda ieviestās reformas radīja nopietnas problēmas valsts ekonomikā, tāpēc karalis, apelējot pie nacionālisma, vērsās pret ķīniešiem, kuri kontrolēja valsts rīsu pārstrādi un tirdzniecību. Pats karalis tika kritizēts par izšķērdīgu celtniecību.
Sīnāja un Palestīnas operācija
Megido kauja
1918. gada 30. septembrī Austrālijas vieglās jātnieku vienības bez jebkādas pretestības iegāja Damaskā un nākamajā dienā pilsētā ienāca arī arābu spēki ar T. E. Lourensu, lai pieņemtu oficiālo padošanos. Līdz ar to tika izbeigts karš Palestīnā un 1918. gada 28. oktobrī Osmaņu impērijas valdība parakstīja miera līgumu un pilnībā padevās divu dienu laikā. Līdz ar to tika izbeigta 600 gadus ilgā Osmaņu impērijas pastāvēšana Tuvajos Austrumos.
Ičas apmetne
Agrā neolīta apdzīvotība
Bļodiņas bija gatavotas pielietojot to pašu māla slokšņu sastiprinājuma veidu. To ārpuse ir tumši nokvēpusi ar cepšanas pazīmēm. Šo bļodiņu noapaļotie dibeni ir jūtami sabiezināti, to sieniņu biezums pieaug virzienā no augšas uz leju. To iekšpusē, kā arī ārpuses augšdaļā reizēm ir saglabājuša pārogļotas ēdiena paliekas. Arī bļodiņas ir ornamentētas, izmantojot tos pašus ornamenta motīvus.
Rīgas 700 gadu jubilejas izstāde
Priekšvēsture
Tika nodibināta rīcības komiteja ar K. Lovisu kā priekšgalā un 12 locekļiem, goda prezidents bija Rīgas pilsētas galva Džordžs Armitsteds.
Norise
Sekoja vēl citi sarīkojumi - Jubilejas regate 5. un 6. augustā Daugavā un jūrā ar ārzemju jahtu piedalīšanos, korporācijas “Fraternitas Rigensis” svētku komeršs Torņkalnā, velosipēdistu brauciens, šaušanas un vingrotāju sacensības.
Rīgas jubilejai par godu 10. jūlijā atklāja pirmo elektriskā tramvaja līniju “elektrisko dzelzceļu” uz Lielās Aleksandra ielas (tramvaja vagonus ražoja Rīgas Krievu–Baltijas vagonu fabrika) un nolēma ierīkot atklātu parku Ķeizarmežā.
Francijas sieviešu basketbola līga
Francijas sieviešu basketbola līga (fr, akronīms — LFB) ir sieviešu basketbola līga Francijā, kurā tiek noskaidrots valsts čempions. Superlīgā piedalās 14 komandu, kuras 2 apļu turnīrā sacensas savā starpā par čempiones titulu. Pašreizējās čempiones ir Buržas kluba CJM Bourges Basket basketbolistes.
Portu
Vēsture
18. un 19. gadsimtā Portu piedzīvoja strauju rūpniecisko uzplaukumu un tā kļuva par vienu no modernākajām pilsētām Ibērijas pussalā. 1872. gadā šeit tika atklāts pirmais tramvajs pussalā, kas darbojas līdz pat mūsu dienām (viena vēsturiskā līnija). Tika uzbūvēti vairāki tolaik moderni tilti pār Douru upi, kā Gistava Eifeļa projektētais dzelzceļa tilts.
The Ballads
Par albumu
Līdz 2009. gada februāra sākumam albums pasaulē ir pārdots aptuveni 400,000 kopiju apmērā.
Narvas kultūra
Narvas kultūra bija jaunākā akmens laikmeta sākuma (agrīnā neolīta) kultūra (4.-3. gadu tk. p.m.ē.) Latvijā, Igaunijā, Lietuvas ziemeļos, Baltkrievijas ziemeļos un Krievijas ziemeļrietumu apgabalos, kas attīstījās no mezolīta laikā radušās Kundas kultūras. Domājams, ka Narvas kultūra ir pārejas forma no Baltijas pirmiedzīvotāju mezolīta kultūras uz ķemmes-bedrīšu keramikas kultūru, kurai vēlajā neolītā piejaucās arī auklas keramikas kultūras elementi. Narvas kultūrai pieskaita Osas apmetnes un Zvidzes apmetnes agrā neolīta iedzīvotājus Latvijas teritorijā. Dienvidos tā robežojās ar Nemunas kultūras areālu.
Johans Laidoners
Dzīvesgājums
1920. gadā Laidoners atvaļinājās no dienesta, turpmāk ieņēmis dažādus politiskos un sabiedriskos amatus, kā arī pildījis diplomātiskos pienākumus. Īsu brīdi atjaunots armijas virspavēlnieka amatā Tallinas puča laikā.
Erevāna
Sports
Populārākais sporta veids tāpat kā visā valstī ir futbols. Armēnijas augstākajā futbola līgā no 10 klubiem 6 bāzējas Erevānā. Tie ir Alashkert, Banants, Gandzasar, Pyunik, Ararat, Ararat-Moskva. Razdanas stadions, kas atrodas Erevānā, ir lielākais stadions Armēnijā. Tajā mājas spēles aizvada Armēnijas futbola izlase.
Zobenastes
Morfoloģija
Zobenastu ķermeni no augšpuses sedz biezas, ovālas bruņas. Ovālo bruņu šaurākais gals ir ķermeņa pakaļējā galā. Kaudāli ķermeņa galā ir garš, ass postanālais izaugums, kas kustīgi savienots ar pārējo ķermeni. Bruņas iedalās divos nodalījumos: lielā, apaļā priekšējā un mazākā trapecveida pakaļējā nodalījumā. Priekšējais nodalījums ir galvkrūtis. Tām ir seši pāri labi attīstītu cilindrisku, posmainu ekstremitāšu, ar kurām kustas un satver laupījumu. Ķermeņa pakaļējam nodalījumam - vēderam ir plātņveida peldkājas. Uz galvkrūšu vairoga sānu daļām atrodas saliktas acis. Muguras vidus līnijā, netālu no tā priekšējās malas, atrodas pāris vienkāršu acu.
Miera dārzs
Vēsture
20. gadu beigās pēc Andreja Zeidaka projekta sākās dārza pārveide. Zeidaks uzskatīja, ka dārzs vairs neatbilst laikmeta prasībām. Dārzā tika izbūvēti rotaļu un koncertu laukumi. Dārza platību palielināja, pievienojot slēgtās katoļu kapsētas teritoriju. Šajā dārza daļā pēc arhitekta A. Bisenieka skices uzcēla mūzikas gliemežnīcu un ierīkoja koncertlaukumu 5000 apmeklētājiem. 1927. gadā parkā novietoja tēlnieka Riharda Maura veidoto vāzi Memento mori (atceries nāvi), kas bija veidota makslīgā akmens. Tā arī palika vienīgā norāde, ka šeit kadreiz ir bijuši kapi.
Pēc Otrā pasaules kara dārzā atjaunoja stādījumus. 60. gados to nedaudz paplašināja. Dārza ainavā uz pārējo koku fona spēcīgi izceļas baltās apses, kas paceļas pāri pārējiem kokiem. Arī vecās Eiropas un Ledebūra lapegles piešķir apstādījumiem īpašu savdabību. Pavasaros sārtiem ziediem krāšņi zied lielziedu pildītās divirbuļu vilkābeles. Dārzā aug apmēram 11 vietējo koku un krūmu sugas, kā arī 45 svešzemju augu sugas.
Kritiskā masa
Apakšējā sfēra ir tikpat liela, kā augšējā, bet tai ir neitronus atstarojoša materiāla apvalks, tādēļ arī tā sasniedz kritisko masu. ]] Kritiskā masa kodolfizikā ir kodoldegvielas (skaldāmā materiāla) daudzums, pie kura sākas kodolu dalīšanās ķēdes reakcija, kas uztur pati sevi. Šādā vielas daudzumā neitronu pavairošanas koeficients ir 1 vai lielāks par 1.
Zazu valoda
Dialekti
Zazu valoda ir makrovaloda, tā sīkāk dalās vairākos heterogēnos dialektos — kirmandžki valodā (ziemeļu zazu; ISO 639-3 kods: kiu), dienvidrietumu zazu valodā un dimli (dimili) valodā (dienvidrietumu zazau; diq). Dialekti ir izveidojušies ne tikai valodniecisku iemeslu dēļ, bet arī reliģisku iemeslu vadīti. Jēdziens ‘dimili valoda’ tiek izmantots arī, lai apzīmētu sunnītu zazu valodu, bet ziemeļos dzīvojošie zazi ir šiīti.
Radica-Krilovka
No 1929. gada — pietura (Samāra-Radica) Brjanskas-Smoļenskas dzelzceļa līnijā.
Cūkšņukura skunksi
Cūkšņukura skunksi (Conepatus) ir viena no skunksu dzimtas (Mephitidae) ģintīm.
Čerkasu apgabals
Vēsture
No 1991. gada Ukrainas Republikas sastāvā.
FN F2000
F2000 pirmoreiz tika izrādīts 2001. gada IDEX bruņojuma izstādē, Abū Dabī, Apvienotajos Arābu Emirātos. F2000 ir Beļģijas Armijas bruņojumā un vēl vairakās valstīs.
Vēžskorpioni
Morfoloģija
Vēžskorpioniem, piemēram, eiripteram (Eurypterus), ķermenis sastāv no samērā nelielām, ar nedalītu vairogu pārklātām galvkrūtīm, kam ir pāris saliktu, pāris vienkāršu acu, seši pāri ekstremitāšu un garš 12 segmentu vēders, kas pakaļgalā kļūst šaurāks. Sešiem pirmajiem vēdera segmentiem ir pieci pāri lapveida kāju, kas tāpat kā zobenastēm pārsedz žaunas. Vēdera galā ir dzelkņveida vai plakans postanālais piedēklis. Heliceras spīļveida, un to posmu garums un skaits dažāds. Tāpat kā zobenastēm nākamie pieci kāju pāri ar žokļu izaugumiem.
Boļšoje Polpina
Boļšoje Polpinā ir divas dzelzceļa stacijas — Polpinskā (Brjanskas-Maskavas līnijā) un Sņežetskā (Brjanskas-Orlas līnijā).
Cietumi Latvijā
Cietumi Latvijā ir Latvijas Republikas Ieslodzījuma vietu pārvaldes sastāvdaļa. Kopš 2000. gada Ieslodzījuma vietu pārvalde atrodas Tieslietu ministrijas pārraudzībā. Šobrīd Latvijā ir palikušas deviņas ieslodzījuma vietas, jo 2019. gada 1. aprīlī tika likvidēts Brasas cietums.
Vēsture
Ieslodzījuma vietas Latvijā būvētas laikā no 19. gs. pirmās puses līdz 20. gs. vidum. Kā būtisku šo ēku rekonstrukciju var uzskatīt daudzvietīgo kopmītņu tipa telpu pārbūvi par kamerām ar mazāku ietilpību, kas pēc Latvijas neatkarības atjaunošanas notika vairākos cietumos 1990. gadu vidū. Pēc tam ieslodzījuma vietās piešķirtā finansējuma ietvaros veica nepieciešamākos darbus infrastruktūras pienācīgai uzturēšanai, remontam un renovācijai, lai nepieļautu avārijas situācijas.
Ieslodzījuma vietu reformu uzsāka 1994. gada 30. decembrī ar grozījumiem Latvijas Labošanas darbu kodeksā, kas stājās spēkā kā Latvijas Sodu izpildes kodekss. Minētie grozījumi aizstāja vārdus “labošanas darbu līdzekļi” ar vārdiem “resocializācijas pasākumi”.
Daļēji slēgta tipa cietumi
Par daļēji slēgta tipa cietumiem noteikti:
Petrs Svoboda
Petrs Svoboda (cs) var būt:
.hu
.hu ir augšējā līmeņa domēns (ccTLD), kura paredzētais pielietojums ir saistībā ar Ungāriju. Tas tika izveidots 1990. gadā. Domēna sponsors ir Council of Hungarian Internet Providers (CHIP), kas nodrošina arī domēnu reģistrēšanu. Domēns ir atvērts privātpersonām un uzņēmumiem, kas saistīti ar Ungāriju vai Eiropas Savienību. Var reģistrēt domēnu ne tikai otrajā līmenī, bet arī trešajā līmenī zem atsevišķiem otrā līmeņa domēniem, piemēram, .co.hu, .gov.hu, .edu.hu utml.
Jēkabpils Valsts ģimnāzija
Jēkabpils Valsts ģimnāzija ir vidējās izglītības iestāde, kura atrodas Blaumaņa ielā 27, Jēkabpilī.
Vēsture
Drīz pēc pilsētas atbrīvošanas Latvijas brīvības cīņu laikā 1919. gada 6. oktobrī Jēkabmiesta apriņķa skolas skolas ēkā Pasta ielā 1 tika nodibināta Jēkabmiesta Valsts vidusskola, kas bija pirmā reāltipa skola tālaika Jaunjelgavas apriņķī. Pirmais skolas direktors bija Kārlis Lamberts, un skolā strādāja 12 skolotāji. Mācības notika piecās klasēs, kurās mācījās 185 skolēni. 1920./1921. mācību gadā mācības tika uzsāktas arī "sarkanajā ēkā", toreizējā Pasta ielā 99. Šajā laikā tika likti pamati daudzām skolas tradīcijām. Darbu uzsāka dzimtenes vēstures izpētes pulciņš, kuru vadīja novadpētnieks Arnolds Štokmanis (2003. gadā pie skolas tika atklāta A. Štokmanim. veltīta piemiņas plāksne). 1922. gadā skolā notika pirmais izlaidums. Šajā gadā tika atvērta komercdaļa, kas 1927. gadā pārtapa par Valsts komercskolu.
Edvards Ridzs-Smiglijs
Biogrāfija
Poļu-padomju kara laikā no 1919. gada februāra līdz 1921. gada martam Ridzs-Smiglijs vadīja vairākas veiksmīgas poļu armijas operācijas, piemēram, ieņemot Viļņu un Daugavpili. Tika sagatavots uzbrukums arī Rēzeknei, bet, politisku iemeslu dēļ, Latvijas valdība to nepieļāva. Vadīja Kijivas ieņemšanu. Kaujas par Varšavu laikā komandēja Centrālo fronti. Pēc Polijas neatkarības izcīnīšanas dienēja par armijas ģenerālinspektoru Viļņā un Varšavā.
Latvijas hokejisti NHL
Latvijas hokejistu sasniegumi NHL
2002.-2003. gada sezonā S. Ozoliņš, šoreiz Anahaimas "Mighty Ducks" sastāvā, vēlreiz spēlēja Stenlija kausa finālā ar 3:4 (0:3; 0:3; 3:2 (papildlaiks); 1:0; 3:6; 5:2; 0:3) piekāpjoties Ņūdžersijas "Devils" komandai. Šajā izslēgšanas spēļu turnīrā S. Ozoliņš nospēlēja 21 spēli, gūstot 2 vārtus un atdeva 6 rezultatīvas piespēles, kopā iegūstot 8 punktus un 10 soda minūtes.
Vārtsargi
Ar zaļu ir iekrāsoti šobrīd (15.02.2023.) aktīvie NHL spēlētāji. Poz — spēlētāja pozīcija; SS — spēlētās spēles; RP — rezultatīvas piespēles; P — punkti; SM — soda minūtes; Sl — spēles laiks; IV — ielaistie vārti; VivS — vidēji spēlē ielaistie vārti; U — Z - N — Uzvara — Zaudējums — Neizšķirts; SaS — sausās spēles; AtvM — atvairītie metieni; AtvM% — atvairīto metienu procents.
Čiekurkalns
Vēsture
Čiekurkalns sāka veidoties ap 1870. gadu uz Šreienbušas muižas (Schreienbusch, no īpašnieka Rīgas namnieka Dītriha Šreija vārda) zemes. 1877. gadā Čiekurkalnu nodalīja no Rīgas patrimoniālā apgabala un tas pārgāja pilsētas pašvaldības iestāžu pārziņā. Rīgas pilsētas teritorijā oficiāli iekļauts kopš 1924. gada. Pēc Rīgas—Pleskavas dzelzceļa līnijas atklāšanas, Čiekurkalnā atklāja pasažieru un preču staciju. Čiekurkalna izaugsme un attīstība sākās 19. gadsimta 90. gados, kad savu darbību uzsāka vairākas lielas fabrikas — vagonu fabrika "Fēnikss", "Džutas manufaktūra", darbagaldu rūpnīca "Atlass", instrumentu tērauda rūpnīca "Salamandra" un citas ražotnes. 19—20. gadsimtu mijā Čiekurkalns bija blīvi apdzīvots strādnieku rajons.
Igauņi
Latvijas igauņi
Līdz pat Vidzemes guberņas pastāvēšanas laikam etniskā robeža starp latviešu un igauņu apdzīvotajām zemēm nebija skaidri noteikta. Pēc dzimtbūšanas atcelšanas, bet īpaši pēc 1860. gada igauņu zemnieki iegādājās zemi tagadējā Latvijas teritorijā un pārcēlās uz pastāvīgu dzīvi Rīgā, Valkā, Valmierā un citās pilsētās. Lielāks skaits igauņu dzīvoja tagadējos Valmieras un Valkas novados, bet arī Alūksnes, Smiltenes un Gulbenes novados, kur viņi tika dēvēti par leiviem. Pēc Latvijas—Igaunijas robežas nospraušanas 1920. gadā Latvijā dzīvojošo igauņu skaits samazinājās. Pēc 1920. gada tautas skaitīšanas datiem Latvijā dzīvoja 8700 igauņu, visvairāk Valkas un Alūksnes apkārtnē (4100), ap Valmieru (1600) un Rīgā (1600). 1935. gadā Latvijas Republikā dzīvoja tikai 6900 igauņi (0,4% no iedzīvotāju skaita). Pēc Latvijas okupācijas igauņu biedrība un skolas tika likvidētas. Igauņu skaits samazinājās no 4600 1959. gadā līdz 3300 1989. gadā.
Pols Diraks
Dzīvesgājums
Dzimis 1902. gada 8. augustā Bristolē Šveices imigranta ģimenē. Tēvs pelnīja iztiku, pasniedzot franču valodu. Studēja elektroinženieriju Bristoles Universitātē, no 1923. gada studēja Kembridžas Universitātē, kur 1926. gadā ieguva doktora grādu.
Uzvaras parks
Uzvaras parks ir 36,7 hektārus plašs parks Āgenskalna apkaimē Rīgā, ko ierobežo Ojāra Vācieša, Hermaņa iela, Aleksandra Grīna bulvāris, Uzvaras bulvāris un Raņķa dambis. To šķērso Slokas un Bāriņu ielas. Ojāra Vācieša iela to atdala no Arkādijas parka.
FB Gulbene
Vēsture
2012. gada sezonā klubs palika pēdējā - 10. vietā un izkrita no Virslīgas. 2013. gada sezonā "FB Gulbene" izcīnīja 2. vietu 1. līgā un iespēju pārspēlēs cīnīties par vietu virslīgā ar Virslīgas 9. vietas ieguvēju FS METTA/Latvijas Universitāte. Vietu Virslīgā izcīnīt tomēr neizdevās, divu spēļu summā zaudējot ar 2:5 (0:1 un 2:4). 2014. gadā "FB Gulbene" uzvarēja 1. līgā un ieguva vietu Virslīgā.
2016. gadā "FB Gulbene" pieteicās 2. līgas čempionātam.
Latvijas Okupācijas muzejs
Vēsture
1993. gadā Viskonsinas Universitātes vēstures profesors Paulis Lazda iesniedza Latvijas Republikas Kultūras ministrijai ierosinājumu izveidot jaunu muzeju par Latvijas okupācijas laiku no 1940. līdz 1991. gadam. Latvijas Okupācijas muzeja izveidei un uzturēšanai 1993. gada pavasarī nodibināja Latvijas 50 gadu okupācijas muzeja fondu, ko 2006. gadā pārdevēja par Latvijas Okupācijas muzeja biedrību. 1993. gada 1. jūlijā atklāja muzeja pirmo izstādi bijušā Latviešu strēlnieku muzeja telpās.
Metakomets
Biogrāfija
Taču eiropiešu kolonijas Jaunanglijā turpināja strauji izplesties, un kolonistiem bija nepieciešamas aizvien jaunas teritorijas. Savukārt no rietumiem savu ekspansiju austrumu virzienā aktivizēja irokēzu konfederācija, ielaužoties vampanoagiem piederošajās zemēs.
Čerņihivas apgabals
Vēsture
Tagadējā Černihivas apgabala teritorijā no 1024. gada valdīja Čerņigovas kņazi, kurus iecēla Kijivas lielkņazi. Pēc nokļūšanas Zelta Ordas atkarībā šī teritorija bija pakļauta Brjanskas kņaziem. Lietuvas valdnieks Aļģirds ap 1355. gadu sadalīja bijušo Čerņigovas-Severskas zemi trīs dalienās. Čerņihivā un Trubačevskā valdīja viņa dēls Dmitrijs (Dmitrijus Algirdaitis, 1356.–1379. gadā un 1388–1399. gadā), pēc 1401. gada Vītauts Dižais to pilnīgi iekļāva Lietuvas dižkunigaitijas sastāvā. No 1569. gada tā bija Polijas-Lietuvas kopvalsts sastāvā.
Pēc Bohdana Hmeļnicka vadītās sacelšanās apgabals bija Ukrainas hetmaņa pakļautībā (1649−1657), 1667. gadā Dņepras kreisā krasta daļa iekļauta Krievijas caristē. 1708. gadā cars Pēteris I lika dibināt Kijivas guberņu, kuru 1719. gadā sadalīja Kijivas, Belgorodas, Orlas un Sevas provincēs, pēdējās trīs 1728. gadā apvienoja Belgorodas guberņā. 1796. gadā daļu no Dņepras kreisā krasta zemēm iekļāva jaundibinātajā Mazkrievijas guberņā ar centru Čerņihivā. 1802. gadā Mazkrievijas guberņu sadalīja divās daļās, ziemeļu daļā izveidoja Čerņigovas guberņu.
Pilsētas
Apgabalā ir 16 pilsētas:
Mūsdienu apokalipse
Sižets
Vjetnamas kara laikā, ASV armijas Speciālo uzdevumu vienības pulkvedis Volters Kurcs acīmredzot ir kļuvis traks un bez savu komandieru atļaujas vada brutālu partizānu karu pret Ziemeļvjetnamas atbalstītiem spēkiem. Priekšpostenī Kambodžā viņš komandē amerikāņu un vietējo iedzīvotāju karaspēku, kas uzskata viņu par pusdievu.
Tajā naktī, kad vietējā cilts svinīgi nokauj ūdens bifeli, Vilards uzbrūk Kurcam ar mačeti. Nāvīgi ievainots, Kurcs izrunā vārdus "Šaumas, šausmas..." un mirst. Visi templī esošie redz Vilardu aizejam, nesot Kurca rakstu krājumu, un paklanās viņa priekšā. Vilards un Lenss dodas prom.
Filmēšana
Maijā taifūns sagrāva lielu daļu no uzņemšanas kompleksa un filmēšana 26. maijā tika slēgta. Lielāka daļa filmēšanas komandas atgriezās ASV uz sešām līdz astoņām nedēļām. Pēc Kopolas sievas Eleonoras teiktā filmēšana tika iekavēta par sešām nedēļām un pārsniedza budžetu par 2 miljoniem dolāru. Kopola iesniedza apdrošināšanas prasību 500 tūkstošu dolāru apmērā par taifūna radītajiem zaudējumiem. Viņš arī paņēma aizdevumu no United Artists ar nosacījumu, ja filmas kases ieņēmumi nesasniegs 40 miljonu dolāru, viņš būtu atbildīgs par budžeta pārsniegšanu.
Skandāli
Īstus cilvēku līķus pirka no kāda vīrieša, kurš izrādījās kapu laupītājs. Policija nopratināja filmēšanas grupu, turot viņu pases, un karavīri līķus aizveda. Tā vietā tika izmantoti citi aktieri, lai filmā pozētu kā mirušie.
Kritiķu vērtējums
Viedokļi ir dalījušies par to vai filma ir pretkara vai kara slavinoša filma. Daži norāda, ka filma ietver vēstījumu par kara bezmērķīgo brutalitāti, militārās vadības neesamību un dabas izpostīšanu. Savukārt citi norāda, ka šie elementi ir kara un Amerikas pārākuma slavinoši. Saskaņā ar Frenka Tomasulu teikto, "ASV uzspiež savu kultūru Vjetnamai", tostarp iznīcinot ciematu, lai karavīri varētu sērfot.
Modests Musorgskis
Gandrīz visu atlikušo mūža daļu Musorgskis strādāja par ierēdni valsts pārvaldē, publicēdams savus skaņdarbus. Tomēr Musorgska dzīvi arvien spēcīgāk ietekmēja progresējošs alkoholisms, līdz tā radīto seku dēļ viņš 1881. gadā mira.
Sevastopole
Vēsture
1991. gadā Sevastopole nokļuva Ukrainas Republikas pārvaldībā, kas tai piešķīra īpašu statusu ārpus Krimas Autonomās Republikas. 1997. gadā Ukraina un Krievija parakstīja Draudzības, Sadarbības un Partnerības līgumu, kura vienojās par bijušas PSRS Melnās jūras flotes sadalīšanu un Sevastopoles kara bāzes un Sevastopoles rajona nodošanu Krievijas Federācijas pārvaldībā. Pēc promaskaviskā prezidenta Janukoviča nākšanas pie varas 2010. gada aprīlī Ukrainas parlaments pagarināja Sevastopoles kara bāzes teritorijas iznomāšanu Krievijai līdz 2042. gadam.
Dundagas rajons
Ciema padomes
Dundagas rajonā dibināšanas brīdī ietilpa sekojoši ciemi (ciema padomes):
Jānis Kristītājs
Sludinātāja darbība
Kad tetrarhs Hērods Antipa lauza savu daudzus gadus ilgo laulību ar arābu karaļa Aretas IV meitu, lai apprecētos ar pusbrāļa Hēroda II sievu Hērodiju (Herodias) (Hēroda Lielā mazmeitu), Jānis Kristītājs vērsās pret šādu rīcību un to publiski nosodīja liela pūļa klātbūtnē. Drīz vien viņš tika ieslodzīts. Evaņģēliji vēsta, ka Hēroda Antipas dzimšanas dienas svinībās Hērodijas meita tik skaisti dejoja, ka viņš deva solījumu izpildīt jebkuru viņas vēlēšanos. Hērodija mudināja savu meitu izteikt vēlēšanos, lai Jānim Kristītājam tiktu nocirsta galva. Un pēc neilga laika no apakšzemes cietuma tika atnesta un Hēroda svinību zālē uz paplātes Hērodijas meitai pasniegta Jāņa Kristītāja galva, kuru tā nodeva tālāk savai mātei. Evaņģēlijos nav nosaukts Hērodijas meitas vārds, tomēr Josifs Flāvijs darbā "Jūdu vēsture" (Antiquitates Judaicae) raksta par Hēroda sievas meitu Salomi. Šajā pašā darbā gan apgalvots, ka Jānis Kristītājs esot nogalināts politisku iemeslu dēļ.
Mārtiņš Meiers (basketbolists)
Karjera
2022. gada vasarā pievienojās Igaunijas klubam Tallinas "Kalev/Cramo", kura sastāvā sezonas noslēgumā kļuva par Igaunijas čempionu.
Mk 14 EBR
M14 EBR jeb Mk 14 Mod 0 EBR (pilns nosaukums United States Navy Mark 14 Mod 0 Enhanced Battle Rifle) ir ASV 7,62 mm kalibra, šautenes lieluma, gāzu darbināta, vairāku uguns režīmu (dažām versijām) šautene.
2010.—2011. gada Spānijas futbola čempionāta Pirmās divīzijas sezona
2010.—2011. gada Spānijas futbola čempionāta Pirmā divīzijas sezona bija 80. La Liga sezona. Tā sākās un noslēdzās. Kopumā turnīrā piedalījās 20 klubi, no kuriem 17 startēja arī 2009.—2010. gada sezonā un trīs tika paaugstināti no Segunda División. Visās spēlēs kā oficiālā bumba tika izmantota Nike T90 Tracer.
Āgenskalns
Kultūra
Āgenskalnā darbojas vairākas baznīcas (Alberta katoļu, baptistu, metodistu, Trijādības pareizticīgo) un muzeji, ir vairākas sporta būves: Zelta boulinga centrs, Arkādijas sporta komplekss un stadions, Latvijas Vieglatlētikas savienības sporta bāze, Āgenskalna skeitparks.
Infrastruktūra
Āgenskalnā atrodas 2. un 46. pasta nodaļa.
Kijiva
Vēsture
Jaunu uzplaukumu Kijiva piedzīvoja 19. gadsimta beigās, līdz ar rūpniecības attīstību Krievijas Impērijā. Pilsoņu kara laikā Kijiva bija Ukrainas Tautas Republikas galvaspilsēta. Kad tika nodibināta Ukrainas PSR, pirmā tās galvaspilsēta bija Harkiva, bet 1934. gadā par galvaspilsētu kļuva Kijiva. Otrā pasaules kara laikā Kijiva tika nopostīta.
Viktors Černomirdins
Dzīvesgājums
Dzimis 1938. gada 9. aprīlī Orenburgas apgabala Čornijotrogas ciemā piecu bērnu ģimenē. Tēvs Stepans bija cēlies no kazaku dzimtas, strādāja par šoferi. 1957. gadā Viktors pabeidza Orskas 1. Tehnisko arodvidusskolu un sāka strādāt Valērija Čkalova vārdā nosauktajā Orskas Naftas pārstrādes rūpnīcā kā atslēdznieks, kā arī kompresoru un sūkņu mašīnists. 1957.-1960. gados dienējis armijā kā lidlauka tehniķis Spaskā-Daļņijā (Piejūras novads), pēc tam atgriezies strādāt uz to pašu rūpnīcu kā iekārtas mašīnists un operators, tad kā tehnoloģiskās iekārtas vadītājs. No 1962. līdz 1966. gadam studēja Kuibiševas Politehniskajā institūtā, iegūstot inženiertehnologa kvalifikāciju. 1967.-1973. gadā strādājis PSKP Orskas pilsētas komitejā par instruktoru, pārziņa vietnieku, arī par nodaļas pārzini. Paralēli 1968.-1972. gados mācās Vissavienības Neklātienes Politehniskajā institūtā, pēc kā iegūst inženierekonomista specialitāti.
Politiskā karjera
Tā paša gada 14. decembrī Krievijas prezidents B. Jeļcins VII Krievijas Federācijas Tautas deputātu sanāksmē, sakarā ar vairuma deputātu izteikto neapmierinātību ar Jegoru Gaidaru kā valdības priekšsēdētāja kandidātu (amats toreiz bija neaizņemts kopš 1991. gada septembra), piedāvāja deputātiem nobalsot par vienu no 5 citām kandidatūrām, kuras tika izvēlētas no pašu deputātu frakciju piedāvātajām. Rezultātā par Ministru Padomes — Krievijas Federācijas Valdības priekšsēdētāju kļuva Viktors Černomirdins.
Diplomātiskā karjera
2009. gada 17. februārī Ukrainas Ārlietu ministrija un ministrs V. Ogrizko brīdināja V. Černomirdinu par viņa iespējamo pasludināšanu par persona non grata "sakarā ar viņa nediplomātiskajiem novērtējumiem, komentāriem un izteikumiem par Ukrainu un tās vadītājiem". Ukrainas valdības priekšsēdētāja J. Timošenko noliedza, ka viņai būtu kāda saistība ar V. Ogrizko izteikumiem. 3. martā sekoja V. Ogrizko atstādināšana no amata.
Meinkūns
Izskats
Meinkūni ir liela, krāšņa kaķu šķirne, kas viegli izdzīvo skarbā ziemeļu klimatā. Meinkūni ir ļoti lieli kaķi, vieni no lielākajiem mājas kaķiem pasaulē, tādēļ attīstās lēni. Tikai 3—5 gadu vecumā var uzskatīt, ka meinkūns ir pieaudzis. Runči ir lielāki kā kaķenes. Tie vidēji sver 6,8—11 kg, bet var sasniegt pat 15 kg masu. Kaķenes ir mazākas un vieglākas. Tās sver 4,5—6,8 kg. Pieauguša kaķa augstums skaustā ir 25—41 cm, ķermeņa garums var sasniegt 100 cm, aste 36 cm. Taisnstūrainais ķermenis ir masīvs un muskuļots.
Kārlis Goppers
Cīņās pret lieliniekiem
1917. gada decembrī Goppers atstāja dienestu. Pēc dienesta dzīvojis Petrogradā un Maskavā. Kopā ar Frīdrihu Briedi bija "Latviešu karavīru nacionālās savienības" izveides iniciators. Iesaistījās Borisa Savinkova "Dzimtenes un brīvības aizsardzības savienībā". Sākotnēji bija organizācijas štāba dežūrējošais pulkvedis, bet pēc tam mobilizācijas nodaļas vadītājs. 1918. gadā jūlijā bija viens no Jaroslavļas sacelšanās vadītājiem. Pēc sacelšanās izgāšanās Samarā iestājās Satversmes sapulces locekļu komitejas Tautas armijā. Bija armijas virspavēlnieka un valdības mītnes apsardzības bataljona komandieris, bet 1919. gada sākumā tika ieskaitīts Kolčaka armijā. komandēja 21. Jaickas divīziju Urālu frontē. Darbojās arī Sibīrijas un Urālu latviešu nacionālajā padomē. Sekmējis Imantas pulka izveidi, ieskaitījis to savas divīzijas sastāvā.
Sabiedriskā dzīvē
Ņēma aktīvu dalību sabiedriskajā dzīvē. Bija Latvijas skautu centrālās padomes prezidents, Latvijas aizsardzības biedrības priekšnieks, Latviešu veco strēlnieku biedrības biedrs, Pulkveža Brieža biedrības biedrs (no 1924.), kā arī citu organizāciju biedrs. Sarakstījis arī vairākas grāmatas, kas bija saistītas ar viņa cīņu gaitām, kā arī ar militāro teoriju.
Dzīves beigas
1941. gada 25. martā, 64 gadu vecumā, tika nošauts Stūra mājā Rīgā, Brīvības ielā 61 un pēc tam kopā ar citiem nošaušanā bojā gājušajiem aprakts Ulbrokā masu kapā. 1944. gada maijā tika pārapbedīts Rīgas Brāļu kapos, bet sirds apglabāta dzimtajā Trikātā(Trikātas kapos).
Sārnates apmetne
Arheoloģiskie izrakumi
Sārnates apmetnes izpēti 1938.—1940. gadā aizsāka Eduards Šturms (1895—1959), bet 1949. gadā un 1953.—1959. gadā viņa darbu turpināja Latvijas Vēstures muzeja Arheoloģijas nodaļas darbinieki Lūcijas Vankinas (1908—1989) vadībā. Pateicoties labvēlīgiem apstākļiem — anaerobo kūdras nogulumu konservējošajam efektam — Sārnates apmetnē līdz mūsu dienām ir ļoti labi saglabājušās celtņu paliekas ar dažādu koka inventāru. Mītnes, kurās dzīvojuši cilvēki, pamatā ir 16–35 m2 lielas četrstūrainas vientelpas, kuru sienas veido vertikāli zemē iedzīti koka mieti, kuru starpas aizpītas ar žagariem. Mītnes tikušas apsildītas ar pavardu palīdzību. Arheoloģiskos izrakumos nometnes teritorijā atrasti tādi koka priekšmeti, kā šķēpi, loki, bumerangi, riekstu dauzāmās valītes, kapļi, airi un citas lietas. Sārnates apmetnes teritorijā atrastas dažādas koka figūriņas, to vidū unikāla koka stumbrā veidota 1,68 m augsta skulptūra, ko daži zinātnieki uzskata par senāko zināmo elku Latvijas teritorijā. Uzskata, ka Sārnatē bijusi arī dzintara apstrādes darbnīca.
Krokodils Gena
Krokodils Gena (ru) ir izdomāts tēls, draudzīgs krokodils krievu rakstnieka Eduarda Uspenska grāmatu sērijā "Pekausis". Tas kļuva populārs pēc grāmatas motīviem veidotā Sojuzmuļtfiļm studijas animācijas filmu seriāla "Krokodils Gena" iznākšanas. Leļļu filmā viņa balsi ierunājis Vasilijs Ļivanovs.
Mārtiņš Freimanis
Nāve
Freimanis smagas elpceļu saslimšanas dēļ tika ievietots Latvijas Infektoloģijas centrā, kur plkst. 1.20 mira. Kā sākotnējie nāves iemesli tika minēta elpceļu saslimšana, bet vēlāk atklājās, ka Freimanis miris no vispārējas organisma intoksikācijas, kuras galvenais cēlonis bija akūts toksiskais hepatīts. Kā papildu cēloņi minēti arī taukainā hepatoze trešajā stadijā un vāja sirdsdarbība, kas izraisījusi nieru mazspēju, kā arī slapjais pleirīts pēc kārtīgi neārstētas saaukstēšanās. Nedēļā pēc viņa nāves notika vairāki viņa piemiņai veltīti pasākumi. Atvadīšanās no Mārtiņa Freimaņa notika Rīgas krematorijā, pēc tam viņa pelni tika nogādāti Liepājā, kur notika vēl viens atvadu pasākums.
Latvijas Jaunatnes padome
Nesenie projekti
"LJP - Youth Voice Matters!" tapis sadarbībā ar British Council pārstāvniecību Latvijā, tā mērķis veicināt piedalīšanos lēmumu pieņemšanā par jauniešiem aktuāliem jautājumiem.
SIMM
Nākamais SIMM variants bija ar 72 kontaktiem un 32 bitu datu plūsmu. Aptuveni 1997. gadā tas nomainīja 30 kontaktu moduļus.
Patriks Ruā
Patriks Ruā (, dzimis 1965. gada 5. oktobrī Kanādā) ir bijušais kanādiešu hokejists, vārtsargs, tagad treneris. Savas karjeras laikā Nacionālās hokeja līgas klubu Monreālas "Canadiens" un Kolorādo "Avalanche" sastāvā kļuvis par četrkārtēju Stenlija kausa ieguvēju.
Spēlētāja karjera
2006. gada 13. novembrī P. Ruā tika uzņemts hokeja Slavas zālē. Lielāko daļu savas karjeras (12 sezonas) spēlēja NHL klubā Monreālas "Canadiens", kopā ar kuru divas reizes izcīnīja Stenlija kausu. Pēc tam 8 sezonas aizvadīja citā NHL klubā Kolorādo "Avalanche" ar kuru arī izcīnīja divus Stenlija kausus. Kanādas izlases sastāvā piedalījies tikai 1998. gada Olimpiskajās spēlēs. Viņš joprojām ir bijis vienīgais spēlētājs NHL, kurš ir saņēmies Kona Smita balvu 3 reizes.
TILTS Communications
Strīds par Lattelekom monopolstāvokli
Lai gan "Jumta līgums" paredzēja Lattelekom monopolu Latvijas fiksēto telesakaru jomā līdz 2013. gadam, 1998. gada augustā Latvijas valdība pieņēma lēmumu to samazināt līdz 2003. gadam. 2000. gadā Tilts Communications ierosināja tiesvedību starptautiskajā šķīrējtiesā pret Latvijas Republiku, vainojot Latviju monopoltermiņa samazināšanā.
Oļena Baltača
Mirusi 2014. gada maijā no vēža.
Pēteris Upītis (dārzkopis)
Izveidotās šķirnes
Pēteris Upītis izveidojis pazīstamās ābeļu šķirnes 'Ausma', 'Dobeliete', 'Ilga', 'Magone', 'Steiga', 'Velte', 'Ventspiliete', bumbieru šķirnes 'Jumurda', 'Paulīna', ķiršu šķirnes 'Aija', 'Indra', 'Jānis', aprikozes 'Daiga', 'Lāsma', 'Velta', 'Dzintars', 'Rītausma', plūmes 'Minjona', 'Zemgale', 'Ziedture', hibrīdplūmes 'Agrā Dzeltenā', 'Inese', avenes 'Ivars', zemenes 'Jūnija Smaids'. Viņa dzīves laikā tika reģistrēta zemeņu šķirne 'Jūnija smaids' un plūmju šķirne 'Ziedture'. 1999. gada 27. februārī ar Latvijas Nacionalās Šķirņu padomes lēmumu reģistrētas sekojošas šķirnes:
Tapiri
Izskats
Viens no pirmajiem tapira zinātniskiem aprakstiem latviski bija pieejams 1921. gadā: "TAPIRI pēc ķermeņa formas mazliet atgādina cūku. Deguns izstiepts īsā kustīgā snuķī, ar kuŗu dzīvnieks saķer baribu un iebāž mutē. Āda ļoti bieza un apklāta ar biezu spalvu. Pakaļkājām ir trīs pirksti, priekškājām — četri, bet ārējais pirksts (mazais) īsaks par citiem un nemaz nepieskaras zemei. Tapiri dzīvo mežu biezumos, ūdens tuvumā un izveicīgi peldetaji. Pārtiek no lapām, zāles un augļiem. Sastopami dienvidus Amerikā un dienvidus Azijā."
Mandriva Linux
Pakotņu pārvaldīšana
Mandriva Linux izmanto RPM pakotnes (Red Hat package manager) un pakotņu pārvaldīšanai ir programma Urpmi. Tās grafiskā versija Rpmdrake ir līdzīga Archlinux programmai Shaman un Ubuntu Synaptic.
Versijas
Lietotājam pieejamas vairākas Mandriva versijas:
Jumpravmuižas koncentrācijas nometne
Ieslodzīto tālākie likteņi
1942. gada martā 1600—2000 ebreju no Jumpravmuižas nometnes aizveda uz Biķernieku mežu, kur tie tika nošauti. 1943. gadā dzīvi bija palikuši tikai apmēram 450 ieslodzītie. Ap šo laiku nometne tika likvidēta, taču vēl 1943. gada septembrī Mazjumpravas muižā uzskaitīts dažādos darbos nodarbināts 81 ebrejs.
1990. gada laikapstākļi Latvijā
Marts
Līdzās 1968., 1973. un 1989. gadam, ļoti silts marts bija arī 1990. gadā, kad mēneša beigās atsevišķās dienās vidējā diennakts temperatūra sasniedza +11 °C un vairāk, kā tas parasti ir maija vidū. Kopumā vissiltākais marts bija tieši 1990. gadā, kad mēneša vidējā gaisa temperatūra izrādījās 5—7 grādus augstāka par normu. Tad mēneša vidējā gaisa temperatūra Latvijā svārstījās no +2, +3 grādiem Vidzemes austrumu daļā līdz +4, +5 grādiem Latvijas vidienē un Kurzemes rietumu daļā — Baltijas jūras piekrastē.
Augusts
Rīgā mēneša nokrišņu summa sasniedza 102,6 mm.
Gada cilvēks
"Gada cilvēks" ir 2006. gada ASV drāmas filma ar Robinu Viljamsu galvenajā lomā. Filmas režisors ir Berijs Levinsons, producents Džeimss Dž. Robinsons. Filma ir drāma par prezidenta vēlēšanām, mīlestību un politiku.
Īvandes pagasts
Apdzīvotās vietas
Lielākās apdzīvotās vietas ir Īvande (pagasta centrs), Apuze, Mazīvande.
Galindi
Galindi (Galindai) ir kopīgs apzīmējums divām izmirušām baltu ciltīm. Visbiežāk šo nosaukumu attiecina uz rietumgalindiem, kas dzīvoja Prūsijas dienvidaustrumos. Par galindiem sauc arī tagadējās Maskavas apkaimē dzīvojošo austrumbaltu cilti, ko dēvē par austrumgalindiem.
Lamanša tunelis
<mapframe text="Lamanša tunelis" width=300 height=300 zoom=8 > { "type": "ExternalData", "service": "geoline", "ids": "Q10257", "properties": { "title": "Lamanša tunelis", "stroke": "#C70039", "stroke-width": 3 } } Lamanša tunelis (en, fr) jeb Eirotunelis ir 50,5 km garš dzelzceļa tunelis zem Lamanša jūras šauruma. Tas savieno Folkstonu Apvienotajā Karalistē ar Kokelu Francijā. Tā zemākais punkts ir 75 m zem jūras līmeņa. Lamanša tunelim ir garākais zemūdens posms no visiem tuneļiem pasaulē, lai gan Seikana tuneļa kopgarums ir lielāks (53,85 km) un tas ir dziļāks (240 m).
Džons Dī
Biogrāfija
1589. gadā atgriezās Londonā. Miris nabadzībā savās mājās Londonas Mortleikas rajonā.
Merry Christmas
Singli
No albuma tika izdoti vairāki singli, bet lielākā daļa bija tikai reklāmas singli, lai palīdzētu palielināt albuma pārdošanas rādītājus. Pirmais, ‘’All I Want for Christmas Is You’’, bija radio hits ASV, un bija veiksmīgs valstīs, kur tas tika komerciāli izdots. Otrais, ‘’Miss You Most (At Christmas Time)’’ (kura videoklipa režisore bija Diāna Mertela) bija mazāk populārs ASV radio kā ‘’Joy To The World’’ (kuram tika piešķirts komerciāls izdevums). Tomēr ‘’Joy To The World’’ bija četrdesmitnieka hits Austrālijā un ASV deju klubu topos. Ceturtais singls "Jesus Born on This Day" tika izdots tikai kristiešu radiostacijām ASV, un tam netika filmēts videoklips, tomēr tam tika piešķirts ierobežots izdevums Zviedrijā un citos mūzikas tirgos. "O Holy Night" tika izdots 1996. gadā tikai kā reklāmas singls, un pēc tam pārizdots 2000. gadā kopā ar videoklipu. Pols Vilsons Gardons, ļoti tuvs Meraijas Kerijas draugs, iedvesmoja Keriju izveidot Ziemassvētku albumu.
Pogara
Vēsture
1925. gadā Pogara tika noteikta par ciemu; 1938. gadā kļuva par pilsētciematu, tomēr līdz pat šodienai Pogaru bieži sauc par pilsētu. No 1929. gada Pogara ir rajona centrs.
Merry Christmas
Filmas adapcija
‘’Meraija negrib, lai tas notiek,’’ stāsta viņas attīstības partneris Bennijs Medina. ‘’Viņas tēls pielieto dziesmu un mīlestību, lai saglabātu dzīvu Ziemassvētku garu.’’
STS-124
STS-124 bija Space Shuttle Discovery ekspedīcija uz Starptautisko kosmisko staciju (SKS). Starts notika no Kenedija kosmiskā centra starta laukuma 39A.
Jaunatnes politika
Attīstības plānošanas sistēma jaunatnes politikā
Pamatnostādnes nosaka, ka jaunatnes politikas īstenošanas procesā pastāv trīs dimensijas, kas ir cieši saistītas un ietekmē viena otru. Vienmērīgi attīstīta ir jaunatnes politikas koordinācija, jauniešu līdzdalība un brīvā laika lietderīgas izmantošana, jauniešu sociāli ekonomiskā izaugsme, konkurētspēja un iekļaušanās sabiedrībā. Visas šīs jaunatnes politikas dimensijas ir politikas dienas kārtībā un politikas īstenošanā izmantoti tādi politiskie līdzekļi, lai nodrošinātu situācijas uzlabošanos un jauniešu dzīves kvalitātes būtisku palielināšanos kopumā. Jaunatnes politiku var nosaukt par attīstītu, ja visas trīs jaunatnes dimensijas mijiedarbojas.
Jaunatnes politikas tiesiskais ietvars
2008.gada 16.decembrī Ministru Kabineta tika pieņemtie noteikumi Nr. 1047 „Jaunatnes lietu speciālistu apmācības kārtība paredz, ka profesionālo pienākumu veikšanai nepieciešamās zināšanas un prasmes jaunatnes lietu speciālists iegūst divu gadu laikā no dienas, kad viņš ir pieņemts darbā, apgūstot jaunatnes lietu speciālista apmācības programmu ne mazāk kā 80 akadēmisko stundu apjomā. Apmācības programmas ietvaros jaunatnes lietu speciālistiem būs jāapgūst pedagoģija, psiholoģija, jauniešu veselības jautājumi, komercdarbības, tiesību, komunikācijas un jaunatnes politikas pamati, projektu vadība, vides zinību pamati un jauniešu neformālās izglītības organizēšanas metodes un principi.
Jaunatnes informācijas sistēmas attīstība
Portāls nepārtraukti tiek uzturēts interneta vidē un saturiski papildināts. Portāls satur informāciju par aktualitātēm jaunatnes politikā, jaunatnes politikas virzieniem - neformālā izglītība, brīvprātīgais darbs un brīvā laika lietderīga izmantošana, nodarbinātība, jauniešu līdzdalība lēmumu pieņemšanā, par pētījumiem jaunatnes jomā, projektu iespējām, portālā ir jaunatnes organizāciju un pašvaldību jaunatnes lietu koordinatoru saraksts, iespēja izteikt savu viedokli vai priekšlikumus jaunatnes politikas veidotājiem, kā arī nodrošināta atgriezeniskā saite ar portāla lietotājiem.
Concordia Rigensis
Biedri
Concordia Rigensis (tāpat kā pārējās bij. baltvācu korporācijas) atšķiras no citām līdzīgām Vācijas studentu organizācijām, jo pieder pie Baltijas tradīciju korporācijām un kopā ar studentu korporācijām no Latvijas, Igaunijas, un Polijas katru gadu piedalās Baltijas Tautu komeršā (B!T!K!) un uztur ar tām draudzīgas attiecības.
Divi (filma)
"Divi" ir 1965. gada Latvijas PSR uzņemta īsfilma. Filma ir režisora Mihaila Bogina diplomdarbs. Filma uzņemta Rīgas Kinostudijā.
Allegro do mažorā
Šis skaņdarbs ir savādāks nekā Mocarta iepriekšējais darbs (Andante do mažorā), jo tajā neatkārtojas frāzes. Jau pats nosaukums allegro norāda uz to, ka tas ir ātrāks un dzīvīgāks.
Kognitīvā psiholoģija
Vēsturiskās paralēles
Vācu ārsts Vilhelms Vunts (1832—1920) izveidoja pirmo psiholoģijas laboratoriju, jo viņu interesēja cilvēka prāta izpēte. Viņš centās noskaidrot, kāds ir cilvēka domu ātrums un kā tas atšķiras dažādiem cilvēkiem. Vunts bija pirmais, kas sāka zinātniski pētīt un mērīt prāta procesus un ieviesa tādu rādītāju kā reakcijas ātrums uz stimulu, ko turpmāk ļoti plaši izmanto kognitīvās psiholoģijas pētījumos. Tomēr šie pētījumi nedeva iespēju formulēt teoriju, kā funkcionē cilvēka domāšana.
Feminisms
Ilgu laiku feminisma kustības un teorijas veidojās Rietumeiropā un Ziemeļamerikā galvenokārt baltādaino vidusšķiras sieviešu vidū. Taču šī situācija mainījās, kad 19. gadsimta vidū Amerikas feministes pievērsās rasu atšķirībām, kas veicināja kustības attīstību arī bijušajās Eiropas kolonijās un trešās pasaules valstīs.
Sociālistiskais un marksistiskais feminisms
Kārlis Markss uzskatīja, ka dzimuma diskriminācija izzudīs tad, kad tiks pārvarēta šķiru apspiešana. 19. gadsimta beigās un 20. gadsimta sākumā Klāra Cetkina un Eleonora Marksa uzstājās pret vīriešu demonizēšanu un atbalstīja proletariāta revolūciju, kas radītu pēc iespējas lielāku dzimuma vienlīdzību. Taču liela daļa sociālistiskā feminisma darbu tagad atzīst, ka dzimuma fenomens ir jāpēta atsevišķi no šķiru fenomena.
Radikālais feminisms
Radikālais feminisms uzskata, ka galvenais sieviešu apspiešanas cēlonis ir vīriešu kontrolētā kapitālistiskā hierarhija. Sievietes var sevi atbrīvot tikai tiekot vaļā no patriarhālās sistēmas. Radikālās feministes apgalvo, ka, kamēr sabiedrībā dominē uz vīriešiem orientēta autoritātes un spēka struktūra, sabiedrību nevarēs būtiski reformēt un tikai radikālas sabiedrības izmaiņas var dot vēlamo rezultātu.
Liberālais feminisms
Liberālais feminisms vēlas sasniegt vīriešu un sieviešu vienlīdzību ar politisku un juridisku reformu palīdzību. Tas ir individuālistisks feminisms, kura centrā ir sievietes pašas spēja ar savu rīcību un izvēlēm pierādīt un uzturēt savu vienlīdzību. Liberālais feminisms uzskata, ka saskarsme starp vīriešiem un sievietēm ir sabiedrības pārmaiņu pamats.
Reliģija
Feminisma teoloģija ir kustība, kas pārskata tradīcijas un esošās ieražas un priekšrakstus, tai skaitā arī interpretē teoloģiskās teorijas no feministu viedokļa. Viens no feministu teoloģijas mērķiem ir palielināt sieviešu skaitu garīdzniecības un reliģisko vadītāju vidū, pārskatīt vīriešu dominētos priekšstatus par Dievu un noteikt sievietes vietu attiecībā pret karjeru un bērnu audzināšanu, kā arī studēt sieviešu tēlus dažādu reliģiju svētajos tekstos.
Rafaels Markess
Sasniegumi
Barcelona
Raiens Andersons
Raiens Džeimss Andersons (en; dzimis Sakramento, Kalifornijas štatā, ASV) ir amerikāņu basketbolists, spēlē spēka uzbrucēja pozīcijā. R. Andersons izceļas ar precīzu trīspunktu metienu, ko spēlēs arī ļoti bieži izpilda. Pašlaik (2019) pārstāv NBA klubu Hjūstonas "Rockets".
Serbijas pilsētu uzskaitījums
Serbijas Statistikas birojs saskaņā ar kritērijiem klasificē pilsētas vai lauku apdzīvotās vietas. Pilsētas statuss ne vienmēr ir atkarīgs no tās lieluma, bet arī no administratīvajiem un jurisdiskajiem kritērijiem. Šie kritēriji ietver arī iedzīvotāju procentuālo daudzumu, kas nodarbojas ar lauksaimniecību un iedzīvotāju blīvumu. Tādējādi, ne visas pilsētas, statistikas ziņā ir lielākas nekā ciemati, un tās ne vienmēr ir pašvaldību centri.
Dumbrcālis
Tas ir sastopams bagātīgi aizaugušu ūdenstilpju krastos visā Eiropā, izņemot Skandināvijas ziemeļos, Āzijā, Japānu un Koreju ieskaitot, un Ziemeļāfrikā. Ziemeļu un austrumu areāla populācijas ir migrējošas, bet siltākos reģionos, kur ūdenstilpes neaizsalst, dumbrcālis ir nometnieks.
Dūdas
Latvijā
2000. gadā ierakstu izdevniecība „Upe” latviešu tautas mūzikas kolekcijas ietvaros izdod albumu „Dūdas Latvijā”, kura ierakstīšanā piedalās dūdinieki Austris Grasis, Valdis un Māris Muktupāveli, Māris Jansons, Māris Jēkabsons, Andris Kapusts, Raigo Stalts. No 2003. gada Latvijā darbojas dūdu un bungu grupa „Auļi”, kas spēlē gan Latvijas tradicionālos dūdu meldiņus, gan arī veido savus aranžējumus un skaņdarbus.
No 2008. gada Latvijā darbojas viduslaiku mūzikas grupa Obscurus Orbis, kas pārsvarā spēlē viduslaiku un Eiropas tautas melodiju aranžējumus un kā vadošo instrumentu izmanto dažādas dūdas.
Pasaules čempionāts biatlonā
Sprints (10 km)
Šī disciplīna pasaules čempionātos ir kopš 1974. gada.
Iedzīšana (10 km)
Šī disciplīna pasaules čempionātos ir kopš 1997. gada.
Masu starts (12,5 km)
Šī disciplīna pasaules čempionātos ir kopš 1999. gada. 2002. gadā distances garums bija 15 km.
Magnuss (Livonijas karalis)
Magnusa lietotie tituli
"Mēs Magnus, no Dieva žēlastības Norvēģijas troņmantnieks, Šlēzvigas, Holšteinas, Stormarnes un Ditmares hercogs, Oldenburgas un Delmenhorstas grāfs." (de).
Pēc ierašanās Livonijā un kļūšanas par bīskapu Magnus 1561. gada jūnijā tika titulēts kā:
Dānijas princis
Magnuss ir dzimis 1540. gada 26. augustā Kopenhāgenā Dānijas un Norvēģijas karaļa Kristiāna III un viņa sievas Saksijas-Lauenburgas princeses Dorotejas ģimenē kā otrais dēls. Savā bērnībā viņš pieredzēja sava tēva cīņu par varu ar gāzto Dānijas, Norvēģijas un Zviedrijas karali Kristiānu II, kas 1531. gadā tika ieslodzīts Sonderborgas (Sønderborg) pilī, bet vēlāk līdz savai nāvei Kalundborgas pilī (1549—1559).
Dārza kāposts
Ķīmiskais sastāvs
100 g kāpostu sulas sastāvā ir ap 30 mg askorbīnskābes, kas daļēji ir saistītā veidā kā askorbigēns, kurš uzglabāšanas laikā parasti šķeļas. Sulā ir arī B1, B2, B6 un K vitamīns, nikotīnskābe, folijskābe, pantotēnskābe, karotīns, inozīts un biotīns. Bez vitamīniem tajā konstatētas 16 aminoskābes, piemēram, metionīns, S-metilmetionīns jeb faktors U (uzkrājas visvairāk pie kacena, it sevišķi dienvidu rajonos audzētajos kāpostos), triptofāns, lizīns; minerālvielas — kālijs, dzelzs, magnijs, fosfors; cukuri (2—3%), fermenti, tioglikozīdi — glikobrasidīns, neoglikobrasidīns; goitrīns u.c.
Magnuss (Livonijas karalis)
Livonijas karalis
Livonijas kara nākamajā posmā (1569—1575), Krievijas cars okupētajās zemēs par Livonijas karali piedāvāja atzīt Magnusu. Ar šāda marionešu valdnieka palīdzību Ivans IV Briesmīgais centās iegūt savā pusē tos Livonijas iedzīvotājus, kas neatbalstīja zviedrus vai poļus. 1570. gada 10. jūnijā bīskaps Magnus ieradās Maskavā, kur Ivans IV, viņu kā savu feodālo vasali kronēja par Livonijas karali. Ar 20 tūkstošiem krievu algotņu karalis Magnus devās atkarot zviedriem Tallinas cietoksni, bet nespēja to ieņemt līdz 1571. gada martam. Pēc 1575. gada Magnuss zaudēja kontroli pār Sāmsalas — Vīkas bīskapiju, ko pārvaldīja Dānijas karaļa vietvaldis, toties pakļāva Helmes, Ērģemes, Ungurpils, Vecsalacas, Rūjienas un Limbažu pilsnovadus. 1577. gada sākumā Magnuss un Ivans IV nolēdza Pleskavas līgumu, kurā tika apstiprinātas visas agrākās Magnusa tiesības uz zemēm Livonijā, kas atradās uz ziemeļiem no Gaujas. Taču Magnuss pārkāpa šo vienošanos un proklamēja uzsaukumu Livonijas piļu un pilsētu aizstāvjiem, kurā aicināja padoties, kas tos pasargātu no Krievijas cara karapulkiem. Tā Livonijas karalim Magnusam padevās Krustpils, Koknese, Ērgļi, Valmiera, Piebalga, Ļaudona, Bērzaune, Suntaži, Nītaure, Aizkraukle, Lielvārde, Mālpils un citi Vidzemes pilsnovadi.
1577. gada sākumā arī Cēsu pilsoņi sacēlās pret Polijas-Lietuvas karaspēka garnizonu un lūdza Livonijas karali Magnusu pārņemt pilsētu savā valdīšanā. Magnus nolēma savu rezidenci pārcelt uz seno Livonijas ordeņa mestru rezidenci Cēsu pilī, kur 1577. gada 31. augustā notika Ivana IV un Magnusa pēdējā tikšanās Sarunu laikā Ivans IV Briesmīgais sakarā ar aizdomām par Magnusa nodevību, lika viņu apcietināt, atsavināt viņa valdījumus un mesties viņa priekšā ceļos. 1578. gada vasaras beigās krievi ieņēma Peltsamā pili, bet tika sakauti Cēsu kaujā.
Kūdra (stacija)
Vēsture
Pietura uzbūvēta kūdras fabrikas strādnieku vajadzībām 1951. gadā (tomēr jau kara laikā 40. kilometrā pieturējuši vilcieni ), no tā cēlies arī tās nosaukums. 20. gadsimta 50. gados no Kūdras uz Slokas papīrfabriku tika vesta kurināmā kūdra; šim nolūkam bija uzbūvēts īpašs pievedceļš uz kūdras fabriku (mūsdienās nojaukts). Tagadējā stacijas ēka uzcelta 1995. gadā.
Andrejs Jurjāns
Tautas dziesmu apdares
Vīru korim ir ap 70 tautas dziesmu apdaru, bērnu korim ap 40, solo balsī ap 20. Jurjāns apdarinājis melodijas pēc diatonisma principa. Izvēlējies skaistas harmonijas, balsīm nav vienāds ritms, tās ir brīvas un kustīgas, melodiskas. Dažreiz izmantojis polifonijas paņēmienus.
Aktivācijas enerģija
Katalīze
Savukārt viela AK var viegli reaģēt ar vielu B, jo aktīvā kompleksa B*AK izveidošanai arī vajag maz enerģijas:
Divvalodība
Divvalodība jeb bilingvisms (no — 'divi' un lingua — 'valoda') ir parādība, kad cilvēks vai cilvēku kopums saziņā spēj izmantot divas valodas. Izšķir agro un vēlo divvalodību (pēc cilvēka vecuma). Bilingvālus (cilvēkus, kas zina divas valodas) un poliglotus (cilvēkus, kas prot vairākas valodas) apskata psiholingvistika un sociolingvistika.